P A T V I R T I N T A

Savivaldybės kontrolieriaus

 2023 m. gruodžio 27 d.

 įsakymu Nr. IV-16

 (Savivaldybės kontrolieriaus

 2024 m. vasario 14 d. įsakymo

 Nr. IV-3 redakcija)

VILNIAUS RAJONO SAVIVALDYBĖS KONTROLĖS R AUDITO TARNYBOS DARBUOTOJŲ DARBO APMOKĖJIMO POLITIKA

I SKYRIUS

BENDROSIOS NUOSTATOS

1. Vilniaus rajono savivaldybės kontrolės ir audito tarnybos (toliau – Tarnyba) darbuotojų darbo apmokėjimo politikos (toliau – Politika) tikslas – nustatyti bendras, aiškias ir skaidrias Tarnybos darbuotojų apmokėjimo už darbą ir skatinimo taisykles ir jomis paremtą darbuotojų atlygio sistemą.
2. Politika parengta vadovaujantis Lietuvos Respublikos valstybės tarnybos įstatymu, Lietuvos Respublikos darbo kodeksu ir taikoma tiek, kiek to nereglamentuoja kiti atskirų sričių biudžetinių įstaigų veiklą reglamentuojantys teisės aktai.
3. Tarnyba, įgyvendindama nustatytus strateginius tikslus, siekia pritraukti, išlaikyti ir motyvuoti kompetentingus, Tarnybos vertybių darbe besilaikančius ir iškeltų tikslų pasiekiančius darbuotojus.
4. Tarnyba savo veikloje vadovaujasi tokiomis vertybėmis: kompetencija, atsakingumas, bendradarbiavimas.
5. Politikos taikymo apimtis: taikoma visiems Tarnybos darbuotojams.
6. Tarnybos darbuotojų atlygio sistema Politikoje formuojama atsižvelgiant į šiuos principus:
	1. vidinio teisingumo – už tokį patį ar lygiavertį (vienodą vertę sukuriantį) darbą mokamas vienodas atlygis;
	2. išorinio konkurencingumo – Tarnybos darbuotojams yra mokamas Lietuvos darbo rinkos atžvilgiu konkurencingas atlygis;
	3. aiškumo – kiekvienam darbuotojui turi būti aišku, kaip nustatomas jo atlygis ir nuo kokių darbuotojo darbo rezultatų, kompetencijų bei kvalifikacijos priklauso jo dydis;
	4. nediskriminavimo – atlygis nustatomas nediskriminuojant dėl darbuotojo lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų;
	5. skaidrumo – siekiant, kad darbuotojai ir visuomenė žinotų, kokiais principais vadovaujantis yra nustatomas atlygis Tarnyboje.
7. Politika yra pagrindinis Tarnybos vidinis teisės aktas, kuriuo vadovaujantis Tarnyboje darbuotojams organizuojamas apmokėjimas už darbą bei taikomos kitos finansinės ir nefinansinės atlygio dalys.
8. Politika, tvirtinama ir keičiama Savivaldybės kontrolieriaus įsakymu.

II SKYRIUS

POLITIKOJE VARTOJAMOS SĄVOKOS

1. Šioje Politikoje vartojamos sąvokos:
	1. Darbuotojų atlygio politika - ši Kontrolės ir audito tarnybos darbuotojų atlygio politika su visais priedais, pakeitimais ir papildymais (jei tokių būtų);
	2. Darbuotojas - asmuo, dirbantis Tarnyboje;
	3. Pareigybė - įsteigta darbo vieta (etatas) Tarnyboje, kuriai numatyti būtinieji kvalifikaciniai reikalavimai bei reikiamos kompetencijos, nustatytos konkrečios veiklos funkcijos ir atsakomybės;
	4. Pareigybės lygis - santykinis vienetas, kuriuo įvertinta pareigybė ir kuris parodo santykinę pareigybės vertę Tarnybai;
	5. Atlygis - už atliekamą darbą mokamas piniginis atlygis, kurį sudaro pareiginė alga arba pastovioji atlygio dalis, kintamoji atlygio dalis, priemokos ir priedai;
	6. Pastovioji atlygio dalis - darbo sutartyje nustatytas pagrindinis darbuotojo atlygis;
	7. Pareiginė alga – valstybės tarnautojo darbo užmokestis pagal nustatytą koeficientą;
	8. Kintamoji atlygio dalis - atlygio dalis, kuri yra mokama atsižvelgiant į pasiektus Tarnybos strateginius tikslus bei sutartus, pamatuojamus ir darbuotojo, dirbančio pagal darbo sutartį, pasiektus tikslus ir (arba) rodiklius;
	9. Atlygio rėžis - kiekvienam pareigybių lygiui nustatytos minimali ir maksimali pastoviosios atlygio dalies ribos.

III SKYRIUS

PAREIGYBIŲ STRUKTŪRA

1. Atlygio sistemos pagrindas yra Tarnybos pareigybių struktūra, kurią sudaro pareigybės, suskirstytos į pareigybių lygius.
2. Pareigybių lygis nustatomas, įvertinus šiuos pagal Lietuvos Respublikos Vyriausybės nutarimu patvirtintu darbo apmokėjimo sistemos nustatymo rekomendacijose pareigybių vertinimo naudojamus kriterijus:
	1. atsakomybė – pareigybės atliekamų užduočių, veiklos rezultatų įtaka visos Tarnybos veiklos rezultatams;
	2. sudėtingumas – gebėjimas atlikti tam tikro sudėtingumo ir apimties užduotis;
	3. sprendimų priėmimas – pareigybės priimamų sprendimų, analizuojamų problemų sudėtingumas ir įtaka priimamiems sprendimams;
	4. žinios ir patirtis – kokios techninės ar praktinės žinios yra būtinos, kad būtų galima atlikti konkrečias pareigas.
3. Pareigybių grupavimas į lygius atliekamas šiais žingsniais:
	1. atskiros Tarnybos pareigybės grupuojamos į lygius išlaikant pareigybių grupių hierarchinės struktūros vientisumą nuo aukščiausios iki žemiausios pareigybių grupės bei vadovaujantis Politikos 11 punkte nustatytais pareigybių lyginimo ir pareiginės algos koeficiento dydžio nustatymo kriterijais;
	2. pareigybės lyginamos tarpusavyje vadovaujantis Politikos 11 punkte nustatytais pareigybių lyginimo ir pareiginės algos koeficiento dydžio nustatymo kriterijais; panašiausios pareigybės pagal pareigybės aprašyme nustatytas funkcijas grupuojamos į vieną pareigybių lygį; tame pačiame pareigybių lygyje sugretintos pareigybės ne visuomet bus palyginamos savo funkcijomis; pagal pareigybių skirtumus ir bendrumus skirtingos pareigybės paskirstomos į bendrą pareigybių lygių sistemą;
	3. galutinė pareigybių lygių struktūra suformuojama atlikus pirmiau nurodytus žingsnius ir pristatoma Tarnyboje, prireikus atitinkamai koreguojama.
4. Pareigybių lygiai Tarnyboje gali būti peržiūrimi ir keičiami ne dažniau kaip vieną kartą per metus pagal poreikį (keičiantis struktūrai, deleguojamos naujos funkcijos, steigiamos naujos pareigybės, kurių analogų nėra Tarnyboje ir pan.). Pareigybių lygių peržiūrą inicijuoja Tarnybos, kurio pareigybė turi būti peržiūrėta, darbuotojas arba Savivaldybės kontrolierius.

IV SKYRIUS

ATLYGIO STRUKTŪRA

1. Tarnybos darbuotojų atlygį sudaro:
	1. Valstybės tarnautojų darbo užmokestį:
		1. pareiginė alga;
		2. priedas už tarnybos Lietuvos valstybei stažą;
		3. priemokos:
* už pavadavimą, kai raštu pavedama laikinai atlikti ir kito darbuotojo pareigybei nustatytas funkcijas;
* už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos;
* už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės;
	+ 1. mokėjimas už darbą poilsio ir švenčių dienomis, darbą naktį, viršvalandinį darbą ir budėjimą.
	1. Darbuotojų, dirbančių pagal darbo sutartį, darbo užmokestį:
		1. pareiginė alga;
		2. kintamoji dalis;
		3. priemokos:
* už pavadavimą, kai raštu pavedama laikinai atlikti kito darbuotojo pareigybei nustatytas funkcijas;
* už papildomų raštu suformuluotų užduočių atlikimą, kai dėl to viršijamas įprastas darbo krūvis arba kai atliekamos pareigybės aprašyme nenustatytos funkcijos;
* už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė;
	+ 1. mokėjimas už darbą poilsio ir švenčių dienomis, darbą naktį, viršvalandinį darbą ir budėjimą;
		2. piniginė išmoka už atliktą darbą.

V SKYRIUS

ATLYGIO RĖŽIAI

1. Tarnybos darbuotojų pastoviąją atlygio dalį riboja atlygio rėžiai (minimali ir maksimali riba), kurie nustatomi kiekvienam pareigybės lygiui.
2. Kiekvieno pareigybės lygio viso atlygio rėžio nustatymo atskaitos tašku laikoma Tarnybos pareigybės lygio atlygio vidurio vertė (mediana), mokama šiam pareigybės lygiui (1 priedas).
3. Lyginant su atskaitos tašku – mediana, kuri yra 100 procentų - atlygio rėžis visiems pareigybių lygiams yra nustatomas nuo 80 procentų (minimali riba) iki 120 procentų (maksimali riba).
4. Maksimalūs atlygio rėžiai negali būti viršijami, išskyrus išimtinius atvejus, kai kyla būtinybė išlaikyti ar pasamdyti strateginę reikšmę Tarnybos veiklai ar išskirtines kompetencijas turintį darbuotoją.
5. Valstybės tarnautojo pareiginės algos minimalus koeficientas negali būti mažesnis nei nustatytas Valstybės tarnybos įstatymo 1 priede. Darbuotojo, dirbančio pagal darbo sutartį, pareiginės algos minimalus koeficientas negali būti mažesnis nei nustatytas Biudžetinių įstaigų darbuotojų darbo apmokėjimo ir komisijų narių atlygio už darbą įstatymo 1 priede. Darbuotojo pareiginės algos maksimalus koeficientas negali viršyti savivaldybės kontrolieriaus pareiginės algos maksimalaus koeficiento dydžio, apskaičiuoto atsižvelgiant į Vyriausybės patvirtintus valstybės ir savivaldybių institucijų ir įstaigų vertinimo kriterijų įverčius.
6. Atlygio rėžiai gali būti peržiūrimi ir pakeičiami pasikeitus darbo rinkos sąlygoms, įstatymuose nustatytoms minimalioms pareiginės algos koeficientų riboms, darbo užmokesčio fondui bei Tarnybai priskirtoms funkcijoms. Vykdoma nuolatinė kitų įstaigų viešai skelbiamo vidutinio mėnesinio darbo užmokesčio stebėsena, pasitelkiama papildoma atlygio rinkos informacija, segmentuota pagal pareigybių funkcijas.

VI SKYRIUS

PASTOVIOSIOS ATLYGIO DALIES NUSTATYMAS IR KEITIMAS

1. Pareigybės lygis ir atlygio rėžis yra pagrindas nustatyti darbuotojui pastoviąją atlygio dalį.
2. Konkretus darbuotojo pastoviosios atlygio dalies dydis atitinkamoje rėžio dalyje nustatomas, atsižvelgiant į darbuotojo patirtį, kvalifikacinius reikalavimus, kompetencijas ir veiklos rezultatus.
3. Savivaldybės kontrolieriaus koeficientą nustato Savivaldybės taryba, vadovaujantis Lietuvos Respublikos vietos savivaldos įstatymo ir valstybės tarnybos įstatymo nuostatomis.
4. Tarnybos darbuotojų pastoviąją atlygio dalį nustato Savivaldybės kontrolierius.
5. Darbuotojo pastovioji atlygio dalis yra aptariama su tiesioginiu vadovu atskiro pokalbio metu, kuris vyksta po metinių darbuotojų veiklos vertinimo pokalbių.
6. Pastovioji atlygio dalis darbuotojui gali būti peržiūrėta priklausomai nuo veiklos metinių (neeilinių) vertinimą:
	1. kai karjeros valstybės tarnautojo tarnybinė veikla įvertinama kaip viršijanti lūkesčius (Valstybės tarnybos įstatymo 18 straipsnio 8 dalis);
	2. kai darbuotojo, dirbančio pagal darbo sutartį, veikla įvertinama kaip viršijanti lūkesčius (Biudžetinių įstaigų darbuotojų darbo apmokėjimo ir komisijų narių atlygio už darbą įstatymo 8 straipsnio 9 dalis).
7. Priimant į pareigas asmenį, laimėjusį konkursą, atranką, ar priimant be konkurso, nustatomas koeficientas, pagal kurį Darbuotojo darbo užmokestis bus ne didesnis nei nurodytas 2 lentelėje „Pareiginės algos koeficientų rėžių priskyrimas lygiams“ intervalo minimalia reikšmė.
8. Informacija apie vidutinį darbuotojų darbo užmokestį pagal taikytinus reikalavimus bei rekomendacijas teisės aktų nustatyta tvarka skelbiama viešai Tarnybos interneto svetainėje. Vidutinis darbo užmokestis yra teikiamas šių darbuotojų grupių: Savivaldybės kontrolierius, Savivaldybės kontrolieriaus pavaduotojas, aukštesnio lygmens specialistai ir specialistai.

VII SKYRIUS

KINTAMOJI ATLYGIO DALIS

1. Tarnybos darbuotojams, dirbantiems pagal darbo sutartį, kintamoji atlygio dalis mokama atsižvelgiant į pasiektus, Tarnybos suderintus ir patvirtintus tikslus, taip pat darbuotojo pasiektus sutartus bei pamatuojamus individualius tikslus ir (arba) rodiklius bei atsižvelgiant į patvirtintą Tarnybos darbo užmokesčio biudžetą.
2. Kintamosios atlygio dalies dydis nustatomas procentais nuo pastoviosios atlygio dalies.
3. Kintamosios atlygio dalies dydis yra nustatomas Savivaldybės kontrolieriaus įsakymu.

VIII SKYRIUS

BAIGIAMOSIOS NUOSTATOS

1. Tarnyba suteikia galimybę darbuotojui pasinaudoti vertę kuriančiomis papildomomis naudomis, kurios yra:
	1. materialinės pašalpos mokamos darbuotojams, kurių materialinė būklė sunki dėl jų pačių ligos, artimųjų giminaičių (tėvų (įtėvių), brolių (įbrolių), seserų (įseserių), senelių, vaikaičių), sutuoktinio, partnerio ar sugyventinio (kurio duomenys nurodyti privačių interesų deklaracijoje), jo tėvų (įtėvių),vaikų (įvaikių), brolių (įbrolių) ir seserų (įseserių), taip pat išlaikytinių, kurių globėju ar rūpintoju įstatymų nustatyta tvarka yra paskirtas valstybės tarnautojas ar darbuotojas, ligos ar mirties, stichinės nelaimės ar turto netekimo;
	2. papildomos laisvos dienos, apibrėžtos Lietuvos Respublikos Darbo kodekse ir valstybės tarnybos įstatyme, ir papildomos dienos sveikatos patikrinimui;
	3. galimybė kelti kvalifikaciją;
	4. nuotolinis darbas, kuris turi būti orientuotas į produktyvumą;
	5. galimybė keisti darbo grafiką pagal individualus poreikius;
	6. karjeros galimybės.
2. Visos nuostatos, apibrėžiančios Politikos įgyvendinimą Tarnyboje, vykdomos laikantis Lietuvos Respublikoje galiojančių įstatymų ir kitų teisės aktų.

\_\_\_\_\_\_\_\_\_\_\_\_\_\_\_

1 priedas

1. Pareigybių struktūra.

Pareigybės suskirstytos į lygius ir išdėstytos eilės tvarka. Pareigybės lygis nustatomas įvertinus šiuos kriterijus: atsakomybė, sprendimų priėmimas, žinios ir patirtis. Atsižvelgiant į aukščiau paminėtus kriterijus, visos Tarnybos pareigybės yra suskirstytos į 3 pareigybių grupes.

1 lentelė

Tarnybos pareigybių grupės

|  |  |  |  |
| --- | --- | --- | --- |
| Lygis | Pareigybės lygis | Karjeros valstybės tarnautojas | Darbuotojai, dirbantys pagal darbo sutartį |
| A | Aukščiausio lygio vadovai | Savivaldybės kontrolierius |  |
| Savivaldybės kontrolieriaus pavaduotojas |  |
| B | Aukščiausio lygio specialistai | Patarėjas |  |
|  C | Specialistai | Vyriausiasis specialistas |  |
| D |  | Vyriausiasis specialistas |

Pareigybės lygis yra pagrindas nustatyti pastoviąją atlygio dalį.

2 lentelė

Pareiginės algos koeficientų ir darbo užmokesčių schema

|  |  |  |  |
| --- | --- | --- | --- |
| Pareigybės lygis | Įstatyme nustatytas minimalusis koeficientas | Koeficiento reikšmė | Darbo užmokesčio reikšmė |
| minimali (85 proc.) | vidurio (100 proc.) | maksimali (120 proc.) | 85 proc. | 100 proc. | 120 proc. |
| A - savivaldybės kontrolieriaus pavaduotojas | 0,98 | 1,7 | 2 | 2,4(-15 proc. nuo vadovo) | 3 945,73 | 4 642,04 | 5 570,45 |
| B - patarėjas | 0,77 | 1,36 | 1,6 | 1,92(-25 proc. nuo A) | 3 156,59 | 3 713,63 | 4 456,36 |
| C - vyriausiasis specialistas | 0,66 | 1,13 | 1,33 | 1,6(-20 proc. nuo B) | 2 622,75 | 3 086,96 | 3 713,63 |
| D - vyriausiasis specialistas | 0,67 | 0,99 | 1,16 | 1,39(- 15 proc. nuo C) | 2 297,81 | 2 692,38 | 3 226,22 |

Pastaba. *Nurodoma Pareiginės algos koeficientų schema apskaičiuota atsispiriant nuo Savivaldybės kontrolieriaus nustatyto koeficiento, kaip didžiausio Tarnyboje. Nurodytas darbo užmokestis sudaro: valstybės tarnautojų – pareiginė alga ir maksimalų galimą priedą už tarnybos Lietuvos valstybei stažą (30 procentų); darbuotojų, dirbančių pagal darbo sutartį, – pareiginė alga ir maksimalią galimą pareiginės algos kintamoji dalis.*

\_\_\_\_\_\_\_\_\_\_\_\_\_\_\_\_\_\_\_\_